**Îndură-Te de-acest popor, Mesia!**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Întoarce-Ți Tată fața către țară

Și nu lăsa ca legile oculte

Să-nalțe ziduri ca odinioară,

Când omul nu a vrut să mai asculte!

Îndură-Te de-acest popor, Mesia

Și fă-l să guste sfânta libertate,

Adu-i în suflet iarăși bucuria,

Eliberează-l Doamne de păcate!

Căci ne-a ajuns din urmă răzvrătirea

Și lepădarea de Cuvânt! Ne iartă!

Tu ești Înțelepciunea și Iubirea,

Noi doar un mic buchet, pe-a lumii hartă!

C-o floare nu se face primăvară,

Dar când răsare, sufletul încântă,

Parfumul ei tot duhul înfioară,

Revarsă Doamne pacea Ta cea sfântă!

Biruri se pun cu zâmbetul pe buze,

O, Doamne Tată, sclavi am fost cu anii,

Deschide astăzi mințile obtuze,

Să înțeleagă cine sunt dușmanii.

Să nu ne vindem țarina și locul!

Treizeci de-arginți a fost prețul lui Iuda!

Acum este momentul! Apa, focul,

Nu vor putea să ne oprească truda.

Haideți cu totii să-nălțăm o rugă

Tatălui Sfânt, să cerem îndurare!

Eu nu mai vreau să fiu în țară slugă,

Vreau pe deplin a Lui eliberare!

E necesar să știm ce-i pocăința!

O, tu popor român ce cauți tihnă,

De nu-ți evaluezi acum credința,

Nu vei găsi în Dumnezeu odihnă!

04/02/17, Barcelona-Lucica Boltasu